Projekts

**Latvijas Republikas Ministru kabinets**

2014.gada \_\_\_.\_\_\_\_\_\_\_                                              Noteikumi Nr.\_\_

Rīgā                                                                               (prot. Nr.\_\_  \_\_.§)

**Grozījumi Ministru kabineta 2011.gada 6.decembra noteikumos Nr.940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”**

Izdoti saskaņā ar Ceļu satiksmes likuma

30.1 panta sesto, septīto un astoto daļu

Izdarīt Ministru kabineta 2011.gada 6.decembra noteikumos Nr.940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību” (Latvijas Vēstnesis, 2011, 199.nr.) šādus grozījumus:

1. Aizstāt 11.1.apakšpunktā vārdu „iespaidā” ar vārdu „ietekmē”.

2. Izteikt 13.3.apakšpunktu šādā redakcijā:

„13.3. transportlīdzekļa vadītājam, kas transportlīdzekli ir vadījis alkohola, narkotisko vai citu apreibinošo vielu ietekmē vai reibumā, ja nepieciešams veic psiholoģiskos un psihodiagnostiskos testus, kā arī bioķīmiskos izmeklējumus, alkohola koncentrācijas kontroli izelpas gaisā un ķīmiski toksikoloģiskos izmeklējumus alkohola, narkotisko, psihotropo un toksisko vielu noteikšanai bioloģiskās vidēs.”.

3. Papildināt noteikumus ar 13.4.apakšpunktu šādā redakcijā:

„13.4. transportlīdzekļa vadītājam, kas transportlīdzekli ir atkārtoti vadījis alkohola, narkotisko vai citu apreibinošo vielu ietekmē vai reibumā, veic psiholoģiskos un psihodiagnostiskos testus, kā arī bioķīmiskos izmeklējumus, alkohola koncentrācijas kontroli izelpas gaisā un ķīmiski toksikoloģiskos izmeklējumus alkohola, narkotisko, psihotropo un toksisko vielu noteikšanai bioloģiskās vidēs.”.

4. Papildināt noteikumus ar 13.1punktu šādā redakcijā:

„13.1 Transportlīdzekļa vadītājs, kurš sodīts par transportlīdzekļa vadīšanu alkohola, narkotisko vai citu apreibinošo vielu ietekmē vai reibumā, iziet pārbaudi pie narkologa, lai izvērtētu nepieciešamību nodrošināt narkoloģisko ārstēšanu. Ja narkologs konstatē, ka transportlīdzekļa vadītājam ir kāda no šo noteikumu 1.pielikuma III nodaļā minētajām medicīniskajām pretindikācijām transportlīdzekļa vadīšanai, transportlīdzekļa vadīšanas tiesības var atgūt tikai pēc ārstēšanas ar objektīvi pierādītu vismaz vienu gadu stabilu remisiju, par ko ārstējošais narkologs sniedz atzinumu, kuru persona iesniedz specializētajā medicīniskajā komisijā.”.

5. Izteikt 14.punktu šādā redakcijā:

„14. Atzinumu par transportlīdzekļa vadītāja veselības stāvokli ārstu komisija vai specializētā medicīniskā komisija sniedz ne vēlāk kā 30 dienu laikā pēc visu nepieciešamo izmeklējumu veikšanas.”.

6. Aizstāt 20.punktā vārdu „iespaidā” ar vārdu „ietekmē”.

7. Svītrot 21.punktu.

8. Aizstāt 22.1.apakšpunktā vārdu „iespaidā” ar vārdu „ietekmē”.

9. Svītrot 1.pielikuma 6. un 7.punktā teikumu „Atkārtota pārbaude jāveic pēc gada.”.

10. Svītrot 1.pielikuma 8.punktā vārdus „ja ir veikta pārbaude pie narkologa pēc viena gada.”.

Ministru prezidente L.Straujuma

Satiksmes ministrs A.Matīss

Iesniedzējs: Satiksmes ministrs A.Matīss

Vīza: Valsts sekretāra vietā –

Valsts sekretāra vietniece Dž.Innusa

01.08.2014. 09:45

381

J.Golubevs, 67025701

janis.golubevs@csdd.gov.lv